Γ.Σ. Ελευθερούπολης

Ο Γυμναστικός Σύλλογος Ελευθερούπολης, γνωστός και με τη σύντμηση Γ.Σ.Ε., είναι ελληνικό αθλητικό σωματείο που δραστηριοποιείται στην με έδρα την Ελευθερούπολη, κωμόπολη του Δήμου Παγγαίου της Π.Ε. Καβάλας. Επίσημο έτος ίδρυσής του είναι το 1985 και οι αθλητές του διαγωνίζονται με χρώματα το σκούρο μπλε, το σκούρο κόκκινο και το λευκό. Καλλιεργεί τμήματα καλαθοσφαίρισης ανδρών και πετοσφαίρισης γυναικών. Απευθύνεται τόσο σε ενήλικους όσο και σε νεαρότερους αθλητές και αθλήτριες. Έδρα όλων των τμημάτων του είναι το Κλειστό Γυμναστήριο Δημοτικού Αθλητικού Κέντρου Ελευθερούπολης, χωρητικότητας 300 καθήμενων θεατών.

 Ο Γ.Σ. Ελευθερούπολης διέθετε στο παρελθόν και τμήμα καλαθοσφαίρισης ενήλικων γυναικών. Το τελευταίο συμμετείχε για ορισμένες περιόδους στο αντίστοιχο τοπικό Πρωτάθλημα που διοργανώνει η Ένωση Καλαθοσφαιρικών Σωματείων Ανατολικής Μακεδονίας και Θράκης. Την αγωνιστική περίοδο 2006-07 ο σύλλογος συμμετείχε στο τοπικό Πρωτάθλημα Κοριτσιών απέναντι σε 4 αντιπάλους. Συλλέγοντας 2 νίκες και 6 ήττες, ολοκλήρωσε τις αγωνιστικές του υποχρεώσεις στην 3η θέση της τελικής βαθμολογίας του Α' Ομίλου.Την αγωνιστική περίοδο 2007-08 αποτέλεσε τη μία από τις τέσσερις ομάδες που ανταγωνίστηκαν στα πλαίσια του Πρωταθλήματος Γυναικών. Δεν κατάφερε να πετύχει κανένα νικηφόρο αποτέλεσμα σε 6 αγωνιστικές. Αντίθετα μέτρησε 5 ήττες και έναν μηδενισμό. Κατά συνέπεια κατέλαβε την 4η και τελευταία θέση της τελικής κατάταξης. Την ίδια χρονιά κατέβασε ομάδα και στο Πρωτάθλημα Κοριτσιών, σε Όμιλο που συγκρότησαν 6 ομάδες. Συλλέγοντας 3 νίκες και 7 ήττες τερμάτισε στην 4η θέση της βαθμολογικής κατάταξης.Την επόμενη χρονιά, 2008-09, συμμετείχε εκ νέου στο τοπικό Πρωτάθλημα Γυναικών. Επιπλέον αγωνίστηκε και στο Πρωτάθλημα Κοριτσιών. Σε σύνολο 6 αγωνιστικών συγκέντρωσε μία μόλις νίκη, με αποτέλεσμα να καταταγεί στην 3η θέση της τελικής βαθμολογίας.Την αγωνιστική περίοδο 2009-10, δήλωσε συμμετοχή αρχικά στο Πρωτάθλημα Νεανίδων, αλλά δεν αγωνίστηκε ποτέ. Συμμετείχε εν τέλει μόνο στο Πρωτάθλημα Κοριτσιών. Απέναντι σε 4 αντιπάλους συγκέντρωσε 3 νίκες, 4 ήττες και έναν μηδενισμό. Στην τελική κατάταξη βρέθηκε στην 4η και προτελευταία θέση.Την περίοδο 2010-11 δήλωσε συμμετοχή μόνο στο Πρωτάθλημα Κοριτσιών, χωρίς τελικά να λάβει μέρος σε αγώνες.Την επόμενη χρονιά, 2011-12, η Ελευθερούπολη διαγωνίστηκε σε ένα διευρυμένο Πρωτάθλημα Κοριτσιών, σε Όμιλο που συγκρότησαν 7 ομάδες. Ολοκλήρωσε τις αγωνιστικές της υποχρεώσεις με απολογισμό 5 νίκες, 6 ήττες κι ένα μηδενισμό. Στην τελική κατάταξη βρέθηκε στην 5η θέση.Την περίοδο 2012-13 ο σύλλογος συμμετείχε μόνο στο Πρωτάθλημα Κοριτσιών, με μόλις 3 αντιπάλους. Έχοντας συλλέξει 1 νίκη και 5 ήττες, τερμάτισε στην 3η θέση της κατάταξης.Την επόμενη χρονιά, 2013-14, και πάλι μόνο το Τμήμα Κοριτσιών διαγωνίστηκε, σε Όμιλο που συγκρότησαν 5 ομάδες. Σε 8 αγωνιστικές είχε ισάριθμες ήττες με αποτέλεσμα να βρεθεί στην τελευταία θέση του τελικού βαθμολογικού πίνακα.Την αγωνιστική περίοδο 2014-15 η Ελευθερούπολη δήλωσε μεν συμμετοχή στο Πρωτάθλημα Κοριτσιών, ωστόσο δεν διαγωνίστηκε σε κανένα παιχνίδι.Την επόμενη χρονιά, 2015-16, στο Πρωτάθλημα Κοριτσιών ο σύλλογος βρέθηκε αντιμέτωπος με 4 αντιπάλους. Στο τέλος της αγωνιστικής δράσης είχε μαζέψει 8 ήττες σε ισάριθμους αγώνες, οπότε και κατετάγη ξανά τελευταίος.Την αγωνιστική περίοδο 2014-15 η Ελευθερούπολη δήλωσε συμμετοχή μόνο στο Πρωτάθλημα Νεανίδων, ωστόσο δεν διαγωνίστηκε σε κανένα παιχνίδι. Έκτοτε το γυναικείο τμήμα δεν έχει διαγωνιστεί σε επίσημη διοργάνωση της Ε.Κ.Σ. Ανατολικής Μακεδονίας και Θράκης. Γ.Σ. Ελευθερούπολης (καλαθοσφαίριση ανδρών), επίσημος λογαριασμός στο Facebook. Γ.Σ. Ελευθερούπολης (πετοσφαίριση γυναικών), επίσημος λογαριασμός στο Facebook. Γ.Σ. Ελευθερούπολης, επίσημος λογαριασμός στο YouTube. Κλειστό Δημοτικού Αθλητικού Κέντρου Ελευθερούπολης, πληροφορίες στον ιστότοπο Gipeda.gr.